CELEX: 22015D0001(01)
Language: da
Date: 2015-03-10 00:00:00
Title: Afgørelse nr. 1/2015 truffet af det særlige Cariforum-EU-udvalg for toldsamarbejde og handelslettelser af 10. marts 2015 om en undtagelse fra oprindelsesreglerne i protokol I til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side for at tage hensyn til Den Dominikanske Republiks særlige situation vedrørende visse tekstilvarer [2015/600]

16.4.2015   
            
            
               DA
            
            
               Den Europæiske Unions Tidende
            
            
               L 99/34
            
         AFGØRELSE Nr. 1/2015 TRUFFET AF DET SÆRLIGE CARIFORUM-EU-UDVALG FOR TOLDSAMARBEJDE OG HANDELSLETTELSER
   af 10. marts 2015
   om en undtagelse fra oprindelsesreglerne i protokol I til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side for at tage hensyn til Den Dominikanske Republiks særlige situation vedrørende visse tekstilvarer [2015/600]
   DET SÆRLIGE UDVALG FOR TOLDSAMARBEJDE OG HANDELSLETTELSER HAR —
   under henvisning til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, særlig artikel 39, stk. 2, i protokol I til denne aftale, og
   ud fra følgende betragtninger:
   
               (1)
            
            
               Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side (1) (»Den økonomiske partnerskabsaftale Cariforum-EU«) fandt midlertidig anvendelse fra den 29. december 2008 mellem Den Europæiske Union (EU) og Antigua og Barbuda, Bahamas, Barbados, Belize, Dominica, Den Dominikanske Republik, Grenada, Guyana, Jamaica, Saint Kitts og Nevis, Saint Lucia, Saint Vincent og Grenadinerne, Surinam, Trinidad og Tobago.
            
         
               (2)
            
            
               Protokol I til den økonomiske partnerskabsaftale om definitionen af begrebet »produkter med oprindelsesstatus« og metoder for administrativt samarbejde omhandler oprindelsesregler for indførsel til EU af produkter med oprindelse i Cariforumlandene.
            
         
               (3)
            
            
               I henhold til artikel 39, stk. 2, i protokol I til den økonomiske partnerskabsaftale kan der indrømmes undtagelser fra disse oprindelsesregler, hvis udviklingen inden for bestående industrier eller oprettelsen af nye industrier i Cariforumlandene gør dette berettiget. Derudover fastsættes det i artikel 39, stk. 6, litra b), i nævnte protokol, at der ved behandlingen af anmodningerne om undtagelse navnlig tages hensyn til de tilfælde, hvor anvendelse af de eksisterende oprindelsesregler i mærkbar grad vil kunne påvirke en i et Cariforumland bestående industris mulighed for at fortsætte sin udførsel til EU, og navnlig tilfælde, hvor anvendelsen vil kunne medføre ophør af aktiviteter.
            
         
               (4)
            
            
               Den 14. juli 2014 modtog formanden i Det Særlige Cariforum-EU-Udvalg for Toldsamarbejde og Handelslettelser en anmodning om undtagelse fra Den Dominikanske Republik for at tage hensyn til den særlige situation vedrørende visse tekstilvarer. Den 8. oktober og den 3. november 2014 modtog formanden yderligere oplysninger efter dennes anmodninger den 18. juli og den 28. oktober 2014.
            
         
               (5)
            
            
               I henhold til artikel 13 i protokol I til den økonomiske partnerskabsaftale skal betingelserne i afsnit II i protokol I vedrørende opnåelse af oprindelsesstatus opfyldes uden afbrydelse i Cariforumlandene eller i EU. Haiti har undertegnet, men har ikke ratificeret og anvender heller ikke den økonomiske partnerskabsaftale midlertidigt, og anses derfor ikke som et Cariforumland inden for rammerne af aftalen. I henhold til artikel 8 i protokol I anses vask, strygning eller presning af tekstiler, anbringelse eller trykning af mærker, etiketter og logoer, enkel anbringelse i sække, kasser eller æsker eller en kombination af to eller flere af de nævnte arbejdsprocesser som utilstrækkelige til at give produkterne oprindelsesstatus. Der bør derfor indrømmes en undtagelse fra bestemmelserne i artikel 8 og artikel 13, stk. 1, i protokol I om at give oprindelsesstatus på de endelige varer, der er udført fra Den Dominikanske Republik til EU.
            
         
               (6)
            
            
               Den Dominikanske Republik har anmodet om undtagelse fra oprindelsesreglerne i protokol I til den økonomiske partnerskabsaftale Cariforum-EU for så vidt angår tekstilvarer henhørende under HS-kode 6203 42, 6107 11 og 6109 10 indført til EU fra den 1. januar 2012 til den 31. december 2016 i overensstemmelse med artikel 39, stk. 2, i nævnte protokol. Anmodningen begrundes med, at industrien er i en svær situation, fordi den bearbejdning eller forarbejdning, der udføres i nabolandet Haiti, påvirker overholdelsen af oprindelsesreglerne i den økonomiske partnerskabsaftale Cariforum-EU. Hvis Haiti ikke længere kan fungere som forsyningskilde for Den Dominikanske Republik, vil den eksisterende tekstilindustris fortsatte eksport fra Den Dominikanske Republik til EU blive påvirket i betydelig grad. En undtagelse vil bidrage til at skabe stabilitet i produktionen og udviklingen i industrien og bevare arbejdspladser i Den Dominikanske Republik såvel som i Haiti.
            
         
               (7)
            
            
               Der bør ikke indrømmes en undtagelse for trusser henhørende under HS-kode 6107 11. Disse produkter strikkes og tilskæres i Den Dominikanske Republik og syes, behandles og pakkes efterfølgende i Haiti. Disse produkter transporteres direkte fra Haiti til EU og er i transit gennem Den Dominikanske Republiks område, uden at efterfølgende forarbejdning finder sted der. Således finder den økonomiske partnerskabsaftale Cariforum-EU ikke anvendelse, fordi varerne ikke bliver tilstrækkelig bearbejdet eller forarbejdet i Den Dominikanske Republik, så varerne kan opnå oprindelsesstatus.
            
         
               (8)
            
            
               Anmodningen omhandler perioden fra januar 2012 til december 2016. Der anmodes om anvendelse med tilbagevirkende kraft fra 2012. Oprindelsesreglerne i den økonomiske partnerskabsaftale Cariforum-EU skulle dog have været anvendt korrekt, indtil der indrømmes en undtagelse. En undtagelse fra reglerne bør derfor indrømmes med virkning fra datoen for vedtagelsen af afgørelsen truffet af Det Særlige Cariforum-EU-Udvalg for Toldsamarbejde og Handelslettelser om indrømmelse af undtagelsen. Under henvisning til Haitis nuværende status inden for rammerne af den økonomiske partnerskabsaftale Cariforum-EU bør undtagelsen indrømmes for en periode på to år, så Den Dominikanske Republik kan få mulighed for at blive i stand til at overholde reglerne for erhvervelse af oprindelsesstatus og sikre forudsigelighed for virksomhederne.
            
         
               (9)
            
            
               Der anmodes om en undtagelse for en anslået årlig eksportmængde til EU på 407 452 stk. benklæder af denim henhørende under HS-kode 6203 42. Baseret på statistiske data for perioden 2009-2013 udgjorde den gennemsnitlige indførsel af benklæder af denim fra Den Dominikanske Republik til EU ca. 63 000 stk. benklæder af denim pr. år. I 2012 steg indførslen betragteligt til ca. 250 000 stk. I 2013 faldt indførslen igen til ca. 40 000 stk. Kontingentet for undtagelsen skal derfor fastsættes til et niveau, der svarer til den største indførsel fra Den Dominikanske Republik, hvilket blev konstateret i 2012, forhøjet med en tolerance på 20 %.
            
         
               (10)
            
            
               Det Særlige Cariforum-EU-Udvalg for Toldsamarbejde og Handelslettelser bør indrømme en undtagelse for 300 000 stk. benklæder af denim henhørende under HS-kode ex ex 6203 42 (KN-kode 6203 42 31) og 54 054 stk. T-shirts henhørende under HS-kode ex ex 6109 10 (KN-kode ex 6109 10 00), der er indført til EU, for en periode på to år fra datoen for vedtagelsen af denne afgørelse.
            
         
               (11)
            
            
               I Kommissionens forordning (EØF) nr. 2454/93 (2) er der fastsat bestemmelser om forvaltning af toldkontingenter. For at sikre en effektiv forvaltning af toldkontingenterne, der foregår i snævert samarbejde mellem myndighederne i Den Dominikanske Republik, toldmyndighederne i EU og Kommissionen, bør disse regler finde tilsvarende anvendelse på de mængder, der indføres i henhold til den undtagelse, der indrømmes ved denne afgørelse.
            
         
               (12)
            
            
               Med henblik på en effektiv overvågning af undtagelsens anvendelse bør myndighederne i Den Dominikanske Republik med regelmæssige mellemrum give Kommissionen nærmere oplysninger om udstedte EUR.1-varecertifikater —
            
         VEDTAGET DENNE AFGØRELSE:
   Artikel 1
   1.   Uanset protokol I til den økonomiske partnerskabsaftale og i overensstemmelse med artikel 39, stk. 2, i nævnte protokol anses følgende produkter for at have oprindelse i Den Dominikanske Republik på betingelserne i artikel 2-5 i denne afgørelse:
   
               a)
            
            
               benklæder af denim henhørende under HS-kode ex ex 6203 42 (KN-kode 6203 42 31) fremstillet af stof uden oprindelsesstatus henhørende under HS-kode 5209 42, 5513 12 og 5513 19 (KN-kode 5209 42 00, 5513 12 00 og 5513 19 00) og tilskåret i Den Dominikanske Republik, syet uden for Cariforumlandenes område og efterfølgende vasket, strøget eller presset og pakket i Den Dominikanske Republik
            
         
               b)
            
            
               T-shirts af bomuld henhørende under HS-kode ex ex 6109 10 (KN-kode ex 6109 10 00) fremstillet af garn uden oprindelsesstatus henhørende under HS-kode 5205 23 (KN-kode 5205 23 00), strikket, farvet, behandlet og tilskåret i Den Dominikanske Republik, syet uden for Cariforumlandenes område og efterfølgende i trykt og pakket i Den Dominikanske Republik.
            
         2.   Med henblik på stk. 1 anses vask, strygning eller presning af tekstiler, anbringelse eller trykning af mærker, etiketter og logoer, enkle emballeringsarbejder eller en kombination af to eller flere af disse arbejdsprocesser, der foretages i Cariforumlandene, som tilstrækkelige til at give oprindelsesstatus.
   Artikel 2
   Undtagelsen i artikel 1 finder anvendelse på årsbasis på de produkter og de mængder, der er anført i bilaget til denne afgørelse, og som angives til overgang til fri omsætning i EU fra Den Dominikanske Republik i perioden fra den 10. marts 2015 til den 9. marts 2017.
   Artikel 3
   De mængder, der er angivet i bilaget, forvaltes af Europa-Kommissionen i overensstemmelse med artikel 308a, 308b og 308c i forordning (EØF) nr. 2454/93.
   Artikel 4
   Toldmyndighederne i Den Dominikanske Republik foretager mængdekontrol med udførslen af de i artikel 1 nævnte produkter.
   Inden udgangen af den efter hvert kvartal følgende måned sender toldmyndighederne i Den Dominikanske Republik via sekretariatet for Det Særlige Udvalg for Toldsamarbejde og Handelslettelser Europa-Kommissionen en opgørelse over de mængder, for hvilke der er udstedt EUR.1-certifikater i medfør af denne afgørelse, med angivelse af certifikaternes løbenumre.
   Artikel 5
   Rubrik 7 i EUR.1-varecertifikater, der udstedes i medfør af denne afgørelse, skal indeholde en af følgende angivelser:
   
               —
            
            
               
                  »Derogation — Decision No 1/2015 of the CARIFORUM-EU Special Committee on Customs Cooperation and Trade facilitation of 10 March 2015«
               
            
         
               —
            
            
               
                  »Dérogation — Décision no 1/2015 du Comité spécial de coopération douanière et de facilitation des échanges CARIFORUM-UE du 10 mars 2015«
               
            
         
               —
            
            
               
                  »Excepción — Decisión no 1/2015 del Comité Especial CARIFORUM-UE de Cooperación Aduanera y Facilitación del Comercio del 10 de marzo 2015«
               .
         Artikel 6
   Har EU på grundlag af objektive oplysninger konstateret uregelmæssigheder, svig eller gentagen overtrædelse af forpligtelserne i artikel 4 i denne afgørelse, kan EU efter proceduren i artikel 22, stk. 5 og 6, i den økonomiske partnerskabsaftale Cariforum-EU søge midlertidigt at suspendere undtagelsen i artikel 1.
   Artikel 7
   Denne afgørelse træder i kraft den 10. marts 2015.
   
      Udfærdiget i Georgetown og Bruxelles, den 10. marts 2015.
      
         Jameel Ahamad BAKSH
         
            Cariforums repræsentant
         
         
            På vegne af Cariforumlandene
         
      
      
         Jean-Michel GRAVE
         
            Europa-Kommissionen
         
         
            På vegne af EU
         
      
   
   
      (1)  EUT L 289 af 30.10.2008, s. 3.
   
      (2)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).
   
      BILAG
      
                  Løbenummer
               
               
                  HS-kode
               
               
                  KN-kode
               
               
                  Varebeskrivelse
               
               
                  Periode
               
               
                  Mængde
                  (stk.)
               
            
                  09.1950
               
               
                  ex ex 6203 42
               
               
                  6203 42 31
               
               
                  Benklæder eller knickers, til mænd eller drenge, af denim
               
               
                  10.3.2015-9.3.2016
               
               
                  300 000
               
            
                  10.3.2016-9.3.2017
               
               
                  300 000
               
            
                  09.1951
               
               
                  ex ex 6109 10
               
               
                  ex 6109 10 00
               
               
                  T-shirts, af trikotage, af bomuld
               
               
                  10.3.2015-9.3.2016
               
               
                  54 054
               
            
                  10.3.2016-9.3.2017
               
               
                  54 054